Πατάτες γεμιστές (jacket potatoes)
Φωνάζουμε φίλους στο σπίτι και εκτός από τα κρέατα και τις σαλάτες τους έχουμε μια έκπληξη. Πατάτες ψητές στο τζάκι! Με γέμιση ασφαλώς.
όσες πατάτες θέλουμε, χοντρό αλάτι , λίγο βούτυρο, φρεσκοτριμμένο πιπέρι , ρίγανη ή θυμάρι, 1 κουτ. σούπας γιαούρτι, λίγο ψιλοκομμένο μπέικον ή λουκάνικα χωριάτικα, λίγη γραβιέρα ή τσένταρ, λίγο μπρικ, λίγη ξινόκρεμα , ψιλοκομμένος άνηθος
Για να φτιάξουμε τις πατάτες γεμιστές (jacket potatoes), ξεκινάμε πλένοντας τις πατάτες, τις αλείφουμε με λίγο λάδι (όπως είναι, με τη φλούδα), πασπαλίζουμε με αρκετό χοντρό αλάτι και τις τυλίγουμε σε αλουμινόχαρτο. Τις τρυπάμε με ένα μυτερό μαχαίρι σε διάφορα σημεία και τις βάζουμε στις στάχτες μέσα στο τζάκι, ακριβώς δίπλα στη φωτιά. Αν δεν έχουμε τζάκι, τις βάζουμε στον φούρνο, στους 200°C για 1 1⁄2-2 ώρες. (Στον φούρνο τις στριμώχνουμε δίπλα στα ταψιά ή στον πάτο, όσο ψήνονται τα κρεατικά.) Τρυπάμε με ένα μαχαιράκι για να δούμε αν έγιναν.Αφαιρούμε το αλουμινόχαρτο, τις κόβουμε κατά μήκος στη μέση και αφαιρούμε αρκετή από τη σάρκα με ένα κουτάλι. Αδειάζουμε σε μπολ.Ανακατεύουμε την ψημένη σάρκα πατάτας με λίγο βούτυρο, αλάτι, φρεσκοτριμμένο πιπέρι και μυρωδικό της αρεσκείας μας (ρίγανη, θυμάρι κ.λπ.) και ξαναγεμίζουμε τις πατάτες.Σοτάρουμε λίγο ψιλοκομμένο μπέικον ή λουκάνικα χωριάτικα ψιλοκομμένα και τα ανακατεύουμε με την ψημένη σάρκα πατάτας. Ξαναγεμίζουμε τις πατάτες, πασπαλίζουμε με λίγη γραβιέρα ή τσένταρ και ψήνουμε για λίγο στο γκριλ, μέχρι να λιώσει το τυρί.Ανακατεύουμε την ψημένη σάρκα πατάτας με λίγο βούτυρο, αλάτι, φρεσκοτριμμένο πιπέρι. Ξαναγεμίζουμε τις πατάτες και σκορπίζουμε λίγο μπρικ. Γαρνίρουμε με λίγη ξινόκρεμα και πασπαλίζουμε με ψιλοκομμένο άνηθο.Γαρνίρουμε με 1 κουτ. σούπας γιαούρτι στραγγιστό για δροσιά και οξύτητα σε όποια γέμιση θέλουμε.
Πατάτες